Diari Oficial de la Generalitat Valenciana


Sumari del DOGV 6593, del 24-08-2011 (2011/8791)

Notificació de la sentència dictada en el judici ordinari número 2523/2010.
---------------------------------------------------------------------------

### Dades del document

Número de DOGV
:   6593

Data del DOGV
:   24-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8791


Organisme emissor
:   Jutjat de Primera Instància Número 8 de Castelló de la Plana

Tipus de document
:   Edicte

Notificació de la sentència dictada en el judici ordinari número 2523/2010. [2011/8791]  
Procediment ordinari 002523/2010  
De: Banco Santander, SA.  
Procuradora: Elia Peña Chordá.  
Contra: Patrik Atoluwani.  
En aquest procediment de judici ordinari 2523/10, seguit a instàncies de Banco Santander, SA, contra Patrik Atoluwani, s'ha dictat la sentència que, literalment, és com segueix:  
«Sentència número 134/2011  
Jutgessa que la dicta: Sofía Díaz García.  
Lloc: Castelló de la Plana.  
Data: 14 de juny de 2011.  
Part demandant: Banco Santander, SA.  
Advocada: María Dolores Monsonís Chordá.  
Procuradora: Elia Peña Chordá.  
Part demandada: Patrik Atoluwani.  
  
Antecedents de fet:  
Primer. El procurador de la part actora va presentar demanda de judici ordinari que va ser admesa a tràmit pel decret de data 1 de desembre de 2010, i se'n va donar trasllat al demandat, el qual no va contestar la demanda i va ser declarat en rebel·lia mitjançant la diligència de data 8 d'abril de 2011.  
Segon. L'audiència prèvia es va fer el dia 14 de juny, en la qual va comparéixer l'actor. La part actora va sol·licitar com a prova que es tingués en compte la documental adjunta a les actuacions, i per tant les actuacions van restar concluses per a dictar sentència.  
Tercer. En la substanciació d'aquest procediment s'han observat totes les formalitats de l'ordre processal.  
Fonaments de dret:  
Primer. En aquesta relació juridicoprocessal, la part actora exercita una acció de reclamació d'una quantitat basada en una relació contractual prèvia de contracte de préstec dels articles 1755 i següents del Codi Civil en relació amb els articles 1254 i següents del mateix text legal.  
  
Segon. De la pràctica probatòria desplegada en les actuacions, consistent en prova documental adjunta a la demanda, s'acredita, que qui és hui actor va subscriure amb el demandat un contracte de préstec i targeta de crèdit de data 13 de febrer de 2001. En aquest contracte es va pactar un préstec de 6.000 euros, que calia tornar en quotes mensuals de 142,73 euros cada una, sent-ne la data d'inici el 13 de març de 2008 i la data final el 13 de febrer de 2013. El demandat va deixar de pagar les quotes en data 13 de setembre de 2008, per la qual cosa a data de tancament del compte, el 2 de març de 2009, consta un saldo deutor de 6.168,26 euros, quantitat en què serà estimada la demanda.  
Tercer. Pel que fa a les costes causades en aquest procediment, en aplicació del que disposa l'article 394.1 de la Llei d'Enjudiciament Civil, en estimar-se la demanda, les costes s'han d'imposar a la part demandada.  
Vistos els preceptes legals esmentats, concordants i altres aplicables de manera especial i general al cas d'actuacions.  
  
Dispositiva  
Estime la demanda interposada per la procuradora Elia Peña Chordá, en nom i representació de Banco Santander, SA, i condemne Patrik Atoluwani a pagar la quantitat de 6.068,26 euros més els interessos pactats produïts des del 2 de març de 2009, fent imposició expressa de les costes causades.  
Notifiqueu aquesta resolució a les parts.  
Expediu una testimoniança d'aquesta resolució perquè conste en les actuacions, i porteu-ne l'original al llibre de sentències.  
Aquesta és la meua sentència, que pronuncie, mane i firme».  
Mode d'impugnació: mitjançant un recurs d'apel·lació davant de l'Audiència Provincial de Castelló (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (article 457,2 LECn).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, haurà de constituir un dipòsit de 50 euros, el qual es tornarà només en el cas que el recurs siga estimat. En cap cas serà admesa una consignació per un import diferent de l'indicat. El dipòsit haurà de ser ingressat en el compte de consignacions i dipòsits número 4961/0000/02/número procediment, amb tants 0 a l'esquerra fins a completar 4 dígits, tot incloent el número de procediment/10. Al camp «Concepte» s'indicarà el codi «02 civil-apel·lació» i la data de la resolució objecte de recurs amb el format dd/mm/aaaa.  
  
La sentència anterior ha sigut donada, llegida i publicada per la jutgessa que la va dictar, mentre celebrava audiència pública en el mateix dia de la data. Jo, la secretària judicial, en done fe. Castelló de la Plana, 14 de juny de 2011.  
I atés que el demandat esmentat, Patrik Atoluwani, es troba en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 14 de juny de 2011.- La secretària judicial: Pilar Irles Martínez.